|  |  |
| --- | --- |
| LogoAPR | 8600000104672 |

Регистар туризма

БТ 837/2012

Дана, 20.06.2012 године

Београд

Регистратор Регистра туризма који води Агенција за привредне регистре, на основу члана 51. став 7. Закона о туризму (Службени гласник РС бр. 36/09 и 88/10), и члана 15. став 1. Закона о поступку регистрације у Агенцији за привредне регистре („Службени гласник РС“, бр. 99/2011), одлучујући о регистрационој пријави за промену података привредног субјекта PRIVREDNO DRUŠTVO AEROKLUB DRUŠTVO SA OGRANIČENOM ODGOVORNOŠĆU BEOGRAD (NOVI BEOGRAD) туристичке агенције, МБ 17573071, коју је поднео/ла:

Име и презиме: Милош Бранковић

ЈМБГ: 0810950710189

Адреса: Пере Тодоровића 26, Београд-Чукарица, Србија

доноси

**РЕШЕЊЕ**

**ОДБАЦУЈЕ СЕ** регистрациона пријава привредног субјекта

**PRIVREDNO DRUŠTVO AEROKLUB DRUŠTVO SA OGRANIČENOM ODGOVORNOŠĆU BEOGRAD (NOVI BEOGRAD)**

Матични број: 17573071

Број лиценце: ОТП 481/2010

која се односи на регистрацију промене и то:

* **Промену података о полиси осигурања и општим условима путовања ,**

због неиспуњености услова за регистрацију, јер је утврђено да нису испуњени услови из члана 14. став 1. тачка 2. Закона о поступку регистрације у Агенцији за привредне регистре у вези са чланом 51. ст. 3 и 7. и чланом 52. Закона о туризму.

**Образложење**

Подносилац регистрационе пријаве поднео је дана 15.06.2012. године регистрациону пријаву за промену података број БТ 837/2012 и уз пријаву је доставио документацију наведену у потврди о примљеној регистрационој пријави.

Провeравајући испуњеност услова за регистрацију промене података, прописаних одредбом члана 14. Закона о поступку регистрације у Агенцији за привредне регистре и чланова 51. ст. 3 и 7. и 52. Закона о туризму, Регистратор је утврдио да нису испуњени услови за регистрацију из следећих разлога:

Чланом 51. став 3. Закона о туризму, прописано је да се уз захтев за издавање лиценце подносе докази о испуњености услова прописаних чланом 52. овог закона којим се предвиђа да се лиценца издаје туристичкој агенцији 1) које има запослено најмање једно лице које испуњава услове из члана 50. овог закона(зна српски језик, познаје један страни језик, има вишу стручну спрему туристичког, економског или другог друштвеног смера за рад код организатора путовања, односно средње образовање у четворогодишњем трајању туристичког, економског или другог друштвеног смера за рад код посредника, има радно искуство у туристичкој делатности у трајању од три године за рад код организатора путовања односно једну годину за рад код посредника); 2) које се не налази у поступку стечаја или ликвидације; 3) коме није одузета лиценца из разлога наведених у члану 55. став 1. овог закона; 4) коме није изречена заштитна мера забране обављања делатности, за време док забрана траје, нити је одговорном лицу изречена мера безбедности забране вршења делатности, позива и дужности; 5) **које има важећу полису осигурања од одговорности из делатности.**

Одредбом члана 51. став 7. Закона о туризму предвиђено да се на питања која се односе на поступак издавања лиценци, поступање по непотпуном и неразумљивом захтеву за издавање лиценце и промену података регистрованих у Регистру туризма која овим законом нису посебно уређена сходно примењују одговарајуће одредбе закона којим се уређује регистрација привредних субјеката, а уколико тим законом нису уређена поједина питања сходно се примењују одговарајуће одредбе закона којим се уређује управни поступак.

Одредбом члана 14. став 1. тачка 2. Закона о поступку регистрације у Агенцији за привредне регистре (Службени гласник РС 99/2011) прописано је да по пријему пријаве регистратор проверава да ли је пријаву поднело овлашћено лице.

Одредбом члана 47. став 1. Закона о општем управном поступку ("Сл. лист СРЈ", бр. 33/97 и 31/2001 и "Сл. гласник РС", бр. 30/2010) прописано је да странка, односно њен законски заступник може одредити пуномоћника који ће заступати странку у поступку, осим у радњама у којима је потребно да сама странка даје изјаве.

Одредбом члана 6. Закона о поступку регистрације у Агенцији за привредне регистре,  прописано је да се пријава подноси на прописаном обрасцу, а ако образац није прописан, да се пријава подноси у форми поднеска. Истим чланом прописана је и садржина поднеска.

Увидом у поднету документацију утврђено је да захтев није поднео Иван Новчић као овлашћени заступник привредног субјекта, већ Милош Бранковић, без потребног овлашћења, што је у супротности са наведеном законском одредбом, као и да захтев за регистрацију промене података о туристичкој агенцији није попуњен у делу података о туристичкој агенцији – називу туристичке агенције.

Увидом у достављену документацију утврђено је да није достављена законом прописана документација неопходна за усвајање захтева.

С обзиром на наведено, а у складу са одредбом члана 17. став 2. Закона о поступку регистрације у Агенцији за привредне регистре, Регистратор је одлучио као у диспозитиву.

**Ако подносилац регистрационе пријаве, а у складу са одредбом члана 17. став 3. Закона о поступку регистрације у Агенцији за привредне регистре, у року од 30 дана од дана објављивања овог решења на интернет страни Агенције:**

* **Поднесе регистрациону пријаву за регистрацију података о чијој регистрацији је одлучено решењем – захтев за промену података о полиси осигурања и општим условима путовања поднету од стране лица овлашћеног за заступање или уредно пуномоћје дато Милош Бранковићу од стране заступника, и попуњену у делу података о називу туристичке агенције**
* **плати половину од износа прописане накнаде за регистрацију која је предмет пријаве**

**задржава право приоритета одлучивања засновано подношењем пријаве одбачене овим решењем.**

Висина накнаде за вођење поступка регистрације утврђена је Одлуком о накнадама за послове регистрације и друге услуге које пружа Агенција за привредне регистре („Сл. гласник РС“, бр. 5/2012).

|  |  |
| --- | --- |
| УПУТСТВО О ПРАВНОМ СРЕДСТВУ Против овог решења може се изјавити жалба министру надлежном за за послове туризма, у року од 30 дана од дана објављивања на интернет страни Агенције за привредне регистре, а преко Агенције. | РЕГИСТРАТОР \_\_\_\_\_\_\_\_\_\_\_\_\_\_\_\_\_\_  Миладин Маглов |